陈所藴，字子有，直隶松江府上海县人。明朝政治人物、进士出身。万历十七年（1589年）己丑科二甲进士，授南刑曹，历员外、郎中。性方严，有坐法当讯者，介大司寇及所蕴座师为关说，所蕴卒按其罪，有铁面郎之目。调南选郎，参藩江岳，副宪大名，所至有声。督学中州，谢绝请托。寻擢参政，分守大梁，有奸弁上疏请核河南羡帑者，乘驿按问，同事震慑，所蕴折服之，弁坐妄言罪。未几乞休，后起山西按察使，疏辞，复起南京太仆寺少卿，甫半载归。地方有大利弊，往往以片言指陈当事，郡邑重之，卒年八十四。着有《竹素堂藏稿》